Sarjaa johtaa Helsingin Jalkapalloklubi. Vaasan Palloseura on viimeisenä.

Veikkausliigan markkinointijohtaja Risto Oksanen ei muista moista koskaan ennen tapahtuneen ja pitää erikoista sarjatilannetta hauskana.

– En muista että tälläista tilannetta olisi koskaan ollut. On tämä hauskaa. Tottakai on aina mielenkiintoista seurata miten pisteet kehittyvät.

– Olen natiivi myllykoskelainen, jalkapallo on verissä ja olen seurannut sitä niin kauan kuin muistan, Risto Oksanen kertoo hymyssä suin.

Hyvä tilanne

Veikkausliigan markkinointijohtaja Risto Oksanen iloitsee tasaisena alkaneesta Veikkausliigasta ja toivoo että sarja pysyy tasaisena jatkossakin.

– Toivottavasti tilanne on sama kauden lopussa viimeisillä kierroksilla. Toive on että sarja pysyisi mahdollisimman pitkään tasaisena ja jännittävänä, Oksanen päättää.

Seuraavan kerran Veikkausliigassa pelataan perjantaina 8.5. Silloin pelataan täysi kuuden ottelun kierros. Otteluiden etenemistä voi seurata Yle Puheella kello 18.03 alkaen.